wickkiey/tamil-wikipedia-chunked huggingface dataset:
# வந்தேமாதரம் சீனிவாசு

தொழில்ரீதியாக **வந்தேமாதரம் சீனிவாசு** என்று அழைக்கப்படும் **கண்ணேபோயின சீனிவாச ராவ் யாதவ்** ( **Kanneboina Srinivasa Rao Yadav )** ஓர் இந்திய இசையமைப்பாளரும் பின்னணிப் பாடகரும் ஆவார். இவர் முக்கியமாக தெலுங்குத் திரைப்படங்களில் பணியாற்றுகிறார். இவர் இரண்டு பிலிம்பேர் விருதுகளையும் ஆறு நந்தி விருதுகளையும் வென்றுள்ளார். *வந்தே மாதரம்* (1985) படத்தின் தலைப்புப் பாடலை எழுதியலிருந்து "வந்தேமாதரம்" என்ற முன்னொட்டைப் பெற்றார்.
# வந்தேமாதரம் சீனிவாசு

## ஆரம்ப கால வாழ்க்கை

வந்தேமாதரம் சீனிவாசு, கண்ணேபோயின சீனிவாச ராவ் என்ற பெயரில் தெலங்காணாவின் கம்மம் மாவட்டத்தில் உள்ள இராமகிருஷ்ணாபுரம் கிராமத்தில் பிறந்தார்.
# வந்தேமாதரம் சீனிவாசு

## விருதுகள்

- சிறந்த இசை அமைப்பாளருக்கான பிலிம்பேர் விருது - தெலுங்கு - *ஓசே ராமுலம்மா* (1997)
- சிறந்த ஆண் பின்னணி பாடகருக்கான பிலிம்பேர் விருது – *ஆஹா..!* (1998)
# வந்தேமாதரம் சீனிவாசு

## விருதுகள்

### நந்தி விருது

- சிறந்த இசையமைப்பாளர் : *ஓசே ராமுலம்மா* (1997)
- சிறந்த இசையமைப்பாளர் : *சுயம்வரம்* (1999)
- சிறந்த இசையமைப்பாளர் : *தேவுல்லு* (2000)
- சிறந்த ஆண் பின்னணிப் பாடகர் : *ஓரே ரிக்சா* (1995) இருப்பினும் இவ்விருதை நிராகரித்தார்.
- சிறந்த ஆண் பின்னணிப் பாடகர் : *ஸ்ரீ ராமுலய்யா* (1998)
- சிறந்த ஆண் பின்னணிப் பாடகர்: *தண்டகாரண்யம்* (2016)
# அக்டேயா யபோனிகா

**அக்டேயா யபோனிகா** (தாவரவியல் பெயர்: *Actaea japonica*, the *Japanese bugbane*) என்பது பூக்கும் தாவர இனங்களில் ஒன்றாகும். இவ்வினத்தின் தாவரக் குடும்பம் இரனன்குலேசியே ஆகும். இதன் பிறப்பிடம் நடு சீனாவும், தென்சீனாவும், ஆய்னான் என்ற சீன சிறு மாகாணமும் ஆகும். தென் கொரியாவின் யோசூ(Jeju) தீவும், யப்பான் நாட்டின் நடு மற்றும் தெற்கு பகுதிகளிலும் இவ்வினம், அகணியத் தாவரமாகக் காணப்படுகின்றன. இது பல்லாண்டுத் தாவரம் ஆகும். மரகந்த சேர்க்கையை நடத்தும் உயிரிகள், ஆண்டு முழுவதும் வளரும் இத்தாவரத்தால் ஈர்க்கப்படுகின்றன என இரயால் (Royal) தோட்டக் கழக ஆய்வில் தெரிவிக்கப்படுகிறது.
# அலெகாந்திரோ ஜோடோரோவ்ஸ்கி

**அலெகாந்திரோ ஜோடோரோவ்ஸ்கி** என்பவர் சிலி மற்றும் பிரெஞ்சு நாட்டின் பரிட்சார்த்த முயற்சிகளின் மூலம் திரைப்படம் எடுக்கும் இயக்குனர்களில் ஒருவர் ஆவார். 1970களில் வெளியான ‘எல் டாப்போ’ மற்றும் ‘தி ஹோலி மவுண்டன்’ போன்ற திரைப்படங்களின் மூலம் அவர் அறியப்படுகிறார். மேலும் அவரது திரைப்படங்களின் பூடகமான மற்றும் அடிமன வெளிப்பாட்டியம் தன்மை காரணமாக திரைப்பட விமர்சகர்கள் மூலமாக காலம் கடந்து நீடிக்கும் தன்மை கொண்ட திரைப்படங்களாக அவரது திரைப்படங்கள் அறியப்படுகின்றன.
# வள்ளிக்குன்னு தொடருந்து நிலையம்

**வள்ளிக்குன்னு தொடருந்து நிலையம்** (*Vallikkunnu railway station*) என்பது இந்தியாவின், கேரளத்தின், மலப்புரம் மாவட்டம், அரியல்லூர், வல்லிக்குன்னு என்ற பகுதியில் அமைந்துள்ள ஒரு தொடருந்து நிலையம் ஆகும். இது கேரளத்தின் பழமையான தொடருந்து நிலையங்களில் ஒன்றாகும். இந்த தொடருந்து நிலையமானது கேரளாவில் முதல் இருப்புப் பாதையின் (திரூர்-சாலியம்) ஒரு பகுதியாக இருந்தது. இந்திய ரயில்வேக்கு சொந்தமான வல்லிக்குன்னு நிலையத்தின் குறியீடு VLI ஆகும், இதை இணைய முன்பதிவு உட்பட பல்வேறு நோக்கங்களுக்காக பயன்படுத்தலாம்.
# பத்தாங் மலாக்கா தொடருந்து நிலையம்

**பத்தாங் மலாக்கா தொடருந்து நிலையம்** (ஆங்கிலம்: *Batang Melaka Railway Station*; மலாய்: *Stesen KTMB Batang Melaka*) என்பது மலேசியா, மலாக்கா, ஜாசின் மாவட்டம், பத்தாங் மலாக்கா நகர்ப்பகுதியில் அமைந்துள்ள ஒரு தொடருந்து நிலையம் ஆகும். இதன் வடக்கில் நெகிரி செம்பிலான்; கிழக்கில் ஜொகூர் மாநிலங்கள் உள்ளன. பத்தாங் மலாக்கா நகரத்தில் இந்த நிலையம் அமைந்துள்ளதால், பத்தாங் மலாக்கா நகரத்தின் பெயரில் அதற்கும் பெயரிடப்பட்டது.  
மலாக்கா மாநிலத்தில் உள்ள இரண்டு தொடருந்து நிலையங்களில் இதுவும் ஒன்றாகும்; மற்றொன்று புலாவ் செபாங் தம்பின் தொடருந்து நிலையம். இவை இரண்டும்தான் மலாக்கா மாநிலத்திற்கு சேவை செய்யும் நிலையங்கள் ஆகும்.
# பத்தாங் மலாக்கா தொடருந்து நிலையம்

## பொது

சிரம்பான்-கிம்மாஸ் மின்மயமாக்கப்பட்ட இரட்டை கண்காணிப்பு திட்டத்தின் ஒரு பகுதியாக ஒரு புதிய நிலையம் கட்டப்பட்டது; மற்றும் 7 பிப்ரவரி 2014 அன்று செயல்படத் தொடங்கியது. மலாயா கடற்கரை மேற்குத் தொடருந்து வழித்தடத்தில் இரட்டைப் பாதை மற்றும் ஒற்றைப் பாதைகளை மின்மயமாக்கும் திட்டமே மலேசிய மின்மயமாக்கல் திட்டம் ஆகும்.  
பழைய பத்தாங் மலாக்கா நிலையம் மே 2012-இல் மூடப்பட்டு பின்னர் கைவிடப்பட்டது. இந்த நிலையம் 2015 முதல் 2021 வரை கேடிஎம் இண்டர்சிட்டி சேவையின் **தென் மண்டல விரைவுத் தொடருந்து** (*Ekspres Selatan*) துணைச் சேவைகளுக்கான நிறுத்தமாக இருந்தது.
# பத்தாங் மலாக்கா தொடருந்து நிலையம்

## பொது

### தென் மண்டல விரைவுத் தொடருந்து துணைச்சேவை

10 அக்டோபர் 2015 மற்றும் சூன் 2016-க்கு இடையில், மலாயா தொடருந்து நிறுவனம், இந்த நிலையத்தின் வழியாக சிரம்பான் வழித்தடத்தின் கீழ் கொமுட்டர் தொடருந்துகளை இயக்கி வந்தது. சிரம்பான் மற்றும் கிம்மாஸ் நகரங்களுக்கு இடையே தென் மண்டல விரைவுத் தொடருந்து துணைச்சேவைக்கான நிறுத்தமாகவும் இந்த நிலையம் விளங்கியது.  
சூன் 2016-க்குப் பின்னர், தென் மண்டல விரைவுத் தொடருந்து துணைச்சேவை புலாவ் செபாங் தம்பின் தொடருந்து நிலையம் வரை குறைக்கப்பட்டு, இந்த நிலையத்தில் நிறுத்தப்பட்டது.
# பத்தாங் மலாக்கா தொடருந்து நிலையம்

## சேவைகள்

**கேடிஎம் இடிஎஸ்**
- **ETS Gold Train No. 9420** பாடாங் பெசார் - கிம்மாஸ்
- **ETS Gold Train No. 9425** பாடாங் பெசார் - கிம்மாஸ்  
- **ETS Premium Train No. 9204** பட்டர்வொர்த் - கிம்மாஸ்
- **ETS Premium Train No. 9371** பட்டர்வொர்த் - கிம்மாஸ்
# மினகாசா இராணி சுண்டெலி

**மினகாசா இராணி சுண்டெலி** (*Minahassa ranee mouse*-கெரோமைசு மினாகாசாசே) என்பது முரிடே குடும்பத்தைச் சேர்ந்த கொறித்துண்ணியின் ஒரு சிற்றினமாகும். இது சுலாவெசி தீவில் (இந்தோனேசியா) மட்டுமே காணப்படுகிறது. சுலவேசி தாழ் நிலங்கள் மற்றும் மலைப் பகுதிகளில் இதன் இயற்கை வாழிடமாக பசுமையான வெப்பமண்டல தாழ் நில மழைக்காடுகள் உள்ளன.
# இராணி சிறிய சுண்டெலி

**இராணி சிறிய சுண்டெலி** (Lesser ranee mouse-*கெரோமைசு புசுலியசு*) என்பது முரிடே குடும்பத்தைச் சேர்ந்த கொறித்துண்ணியின் ஒரு சிற்றினமாகும். இது போர்னியோ தீவு மற்றும் பலவான் பிராந்தியத்தில் (பிலிப்பீன்சு) காணப்படுகிறது. இதன் இயற்கையான வாழிடம் மிதவெப்ப மண்டல அல்லது வெப்பமண்டல வறண்ட காடுகள் ஆகும்.
# கெரோமைசு

***கெரோமைசு*** (*Haeromys*) என்பது தென்கிழகாசியாவில் காணப்படும் முரிடே குடும்பத்தைச் சேர்ந்த கொறித்துண்ணியின் ஒரு பேரினமாகும். இது பின்வரும் சிற்றினங்களைக் கொண்டுள்ளது.  
- இராணி சுண்டெலி (*கெரோமைசு மார்கரெட்டே*)
- மினகாசா இராணி சுண்டெலி (*கெரோமைசு* *மினாகாசாசே*)
- இராணி சிறிய சுண்டெலி (*கெரோமைசு புசிலியசு*)
# லாக்டோநைட்ரைல்

**லாக்டோநைட்ரைல்** (*Lactonitrile*) என்பது CH<sub>3</sub>CH(OH)CN என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். தொழிற்துறையில் எத்தில் லாக்டேட் மற்றும் லாக்டிக் அமிலம் தயாரிக்கும்போது ஒர் இடைநிலை வேதிப்பொருளாக இது கிடைக்கிறது. அசிட்டால்டிகைடின் சயனோ ஐதரின் சேர்மமான இது நிறமற்ற ஒரு நீர்மமாகும். இருப்பினும் சிதைந்த மாதிரிகள் மஞ்சள் நிறத்தில் தோன்றும்.
# லாக்டோநைட்ரைல்

## தயாரிப்பு

அசிட்டால்டிகைடுடன் ஐதரசன் சயனைடைச் சேர்த்து வினைபுரியச் செய்தால் லாக்டோநைட்ரைல் உருவாகும்.  
லாக்டிக் அமிலத்தினுடைய எசுத்தர்கள் தயாரிப்பில் லாக்டோநைட்ரைல் பயன்படுகிறது.
# குளோரால் சயனோ ஐதரின்

**குளோரால் சயனோ ஐதரின்** (*Chloral cyanohydrin*) என்பது C<sub>3</sub>H<sub>2</sub>Cl<sub>3</sub>NO என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். டிரைகுளோரோ அசிட்டால்டிகைடான இது குளோரால் சயனைதரின், குளோரால் ஐதரோசயனேட்டு, குளோரால் ஐதரோசயனைடு, டிரைகுளோரோ அசிட்டால்டிகைடுசயனோ ஐதரின், டிரைகுளோரோ அசிட்டோநைட்ரைல் என்ற பெயர்களாலும் அழைக்கப்படுகிறது. வரலாற்று ரீதியாக மருத்துவ நோக்கங்களுக்காக ஐதரசன் சயனைடு தயாரிப்பதற்கான மூலப் பொருளாகப் பயன்படுத்தப்பட்டது. குளோரல் சயனோ ஐதரினை உள்ளிழுக்க நேர்ந்தால் நச்சுத்தன்மை விளைவுகளை சந்திக்க நேரிடும்.
# துர்கெசுதான் எலி

**துர்கெசுதான் எலி** (*Turkestan rat-ரேட்டசு பைக்தோரிசு*) என்பது கொறிணி குடும்பமான முரிடேயில் உள்ள ஒரு சிற்றினம் ஆகும்.
# துர்கெசுதான் எலி

## வாழ்விடம்

துர்கெசுதான் சிற்றினம் ஆப்கானித்தான் முதல் சீனா வரையிலான ஆசிய கண்டம் முழுவதும் 1,200 முதல் 4,250 மீ உயரத்தில் காணப்படுகிறது. இது மலைப்பகுதிகள், பாறைகள் நிறைந்த பகுதிகளில் வாழ்கின்றது. மேலும் பயிரிடப்பட்ட அல்லது குடியிருப்பு பகுதிகளில் அடிக்கடி காணப்படும்.
# ஜோர்டன்-போல்யா எண்

. இட மேற்புறக் கணுவின் இரு துணைக்கணுக்களை 2! = 2 வழிகளிலும், நடு மேற்புறக் கணுவின் 2 துணைக்கணுக்களை 2! = 2 வழிகளும் வல மேற்புறக் கணுவின் 5 துணைக்கணுக்களை 5! = 120 வழிகளிலும் வரிசைமாற்றஞ் செய்யலாம். எனவே மரத்தின் மொத்த சமச்சீர்களின் எண்ணிக்கை = 2 · 2 · 120 = 480]]
கணிதத்தில் **ஜோர்டன்-போல்யா எண்கள்** (*Jordan–Pólya numbers*) என்பவை ஒன்று அல்லது அதற்கு மேற்பட்ட தொடர் பெருக்கங்களின் பெருக்கற்பலனாகக் கிடைக்கக்கூடிய எண்களாகும். பெருக்கப்படும் தொடர்பெருக்க எண்கள் வெவ்வேறானவையானவயாக இருக்க வேண்டுமென்பதில்லை. எடுத்துக்காட்டாக, ஒரு ஜோர்டன்-போல்யா எண்ணாகும். கோட்டுருவியலின் ஒவ்வொரு மரமும் ஏதாவதொரு ஜோர்டான்-போல்யா எண்ணிக்கையில் சமச்சீர்கள் கொண்டிருக்கும்; ஆகவே ஜோர்டன்-போல்யா எண்கள் ஒவ்வொன்றும், ஒரு மரத்தின் ஒரு 'தன்னமைவிய குலத்தின்' வரிசையாக அமையும். பிரெஞ்சு கணிதவியலாளர் "ஜோர்டன்" மற்றும் ஹங்கேரி-அமெரிக்கக் கணிதவியலாளர் போல்யா ஆகிய இருவரும் கோட்டுருவியல் மரங்களின் சமச்சீர்கள் குறித்த ஆய்வில் இவ்வெண்களைப் பற்றி எழுதியதால், இவ்வெண்கள் அவ்விருவரின் பெயரால் அழைக்கப்படுகின்றன.
# ஜோர்டன்-போல்யா எண்

## தொடர்வரிசையும் வளர்விகிதமும்

ஜோர்டன்-போல்யா எண்களின் தொடர்வரிசை::
:1, 2, 4, 6, 8, 12, 16, 24, 32, 36, 48, 64, 72, 96, 120, 128, 144, 192, 216, 240, 256, ...  
இவ்வெண்கள், அனைத்து தொடர்பெருக்கங்களின் பெருக்கலைப் பொறுத்த அடைவு கணமாகவுள்ளன.
<math>n</math>வது ஜோர்டன்-போல்ய எண்ணானது, <math>n</math> இன் எந்தவொரு பல்லுறுப்புக்கோவையை விடவும் வேகமாகவும் ஆனால், <math>n</math> இன் எந்தவொரு அடுக்கேற்றத்தைவிடவும் மெதுவாகவும் அதிகரிக்கிறது. ஒவ்வொரு <math>\varepsilon>0</math> மற்றும் போதுமானவளவு பெரிதான ஒவ்வொரு <math>x</math> (<math>\varepsilon</math> ஐ பொறுத்து) <math>x</math> வரையிலான ஜோர்டன்-போல்யா எண் <math>J(x)</math> கீழுள்ள சமனிலியை நிறைவு செய்யும்.
<math display=block>
\exp\frac{(2-\varepsilon)\sqrt{\log x}}{\log\log x} < J(x) <
\exp\frac{(4+\varepsilon)\sqrt{\log x}\log\log\log x}{\log\log x}.</math>
# ஜோர்டன்-போல்யா எண்

## சிறிய எண்களின் தொடர்பெருக்கங்களின் பெருக்கலாகவுள்ள தொடர்பெருக்கங்கள்

2 ஐத் தவிர மற்ற ஜோர்டன்-போல்யா எண் <math>n</math>ஒவ்வொன்றுக்கும் அதன் தொடர்பெருக்கத்தை, அதனைவிடச் சிறிய எண்களின் தொடர்பெருக்கங்களின் பெருக்கற்பலனாக எழுக்கூடிய பண்பு உண்டு.  
அதாவது, <math>n!=n\cdot(n-1)!</math> எனப் பிரித்து மீண்டும் இதிலுள்ள காரணி <math>n</math> ஐ மேலும் சிறிய தொடர்பெருக்கங்களின் பெருக்கலாக எழுதலாம்.
:எடுத்துக்காட்டு:
:8! = 8 . 7! = 2! 2! 2! 7!. = 2!<sup>3</sup> 7!.  
இப்பண்பு குறித்த நிறுவப்படாத ஊகம்:
:2 ஐத் தவிர்த்த பிற ஜோர்டன்-போல்யா எண்களே சிறிய எண்களின் தொடர்பெருக்கங்களின் பெருக்கலாக எழுதக்கூடிய எண்களாகும். (மேலும் 9, 10 ஆகிய இரு எண்களுக்கும் இக்கூற்றில் விலக்கப்படுகின்றன - <math>9!=2!\cdot3!\cdot3!\cdot7!,</math> <math>10!=6!\cdot7!=3!\cdot5!\cdot7!</math>).  
:<math>n!=n\cdot(n-1)!</math> என்பதிலுள்ள <math>n</math> ஐ மீண்டும் தொடர்பெருக்கங்களின் பெருக்கலாக எழுதும் விதத்தைத் தவிர வேறொரு விதமாகவும் எழுதப்படக்கூடிய எண் 16. இது ஒரு ஜோர்டன்-போல்யா எண்ணுங்கூட:
:<math>16!=2!\cdot5!\cdot14!</math> (16 ஒரு ஜோர்டன்-போல்யா எண்),
:<math>16!=2!^4\cdot 15!</math>.
# பூர்ணிமா தயாள்

**பூர்ணிமா தயாள்** (*Poornima Dayal*) இந்தியாவைச் சேர்ந்த ஓர் ஓவியராவார். புது தில்லியில் இவர் பிறந்தார். பண்பியல் ஓவியக் கலைக்காக மிகவும் பிரபலமானவராக இருந்தார். இவரது படைப்புகள் மும்பையில் உள்ள சகாங்கிர் கலைக்கூடத்திலும், வியன்னாவில் இரண்டாண்டுகளுக்கு ஒரு முறை நடைபெறும் பன்னாட்டு கலைக் கண்காட்சியிலும், அமெரிக்கா, ஐரோப்பா மற்றும் ஆசியாவில் நடைபெற்ற பன்னாட்டு கலைக் கண்காட்சிகளிலும் காட்சிப்படுத்தப்பட்டுள்ளன. தில்லி பல்கலைக்கழகத்தில் பட்டதாரியான இவர், ஆர்ட் குரூவ்சு என்ற கலை மன்றத்தின் நிறுவனர் ஆவார். இவ்வமைப்பின் நோக்கம் கலைஞர்களின் திறமைகளை அங்கீகரிப்பது, ஊக்குவிப்பது மற்றும் முன்னணிக்கு கொண்டு வருவது ஆகும்.
# லாபீஸ் தொடருந்து நிலையம்

**லாபீஸ் தொடருந்து நிலையம்** (ஆங்கிலம்: *Labis Railway Station*; மலாய்: *Stesen KTMB Labis*) என்பது மலேசியா, ஜொகூர், சிகாமட் மாவட்டம், லாபிசு நகர்ப்பகுதியில் அமைந்துள்ள ஒரு தொடருந்து நிலையம் ஆகும். இந்த நிலையம் லாபிசு மற்றும் அதன் சுற்றுப்புறங்களுக்குச் சேவை செய்கிறது.  
மலாயா மேற்கு கடற்கரை தொடருந்து வழித்தடம் எனும் தீபகற்ப மலேசிய மேற்கு கரை வழித்தடத்தில் (*KTM West Coast Railway Line*) அமைந்துள்ள இந்த நிலையம் கேடிஎம் இண்டர்சிட்டி சேவைகளை வழங்குகிறது. லாபிசு நகரத்தில் இந்த நிலையம் அமைந்துள்ளதால், லாபிசு நகரத்தின் பெயரில் இந்த நிலையத்திற்கும் பெயரிடப்பட்டது.
# லாபீஸ் தொடருந்து நிலையம்

## பொது

கிம்மாஸ் - ஜொகூர் பாரு மின்மயமாக்கப்பட்ட இரட்டை கண்காணிப்பு திட்டத்தின் ஒரு பகுதியாக புதிய லாபீஸ் நிலையம் கட்டப்பட்டது. மற்றும் பிப்ரவரி 2014-இல் செயல்படத் தொடங்கியது. மலாயா கடற்கரை மேற்குத் தொடருந்து வழித்தடத்தில் இரட்டைப் பாதை மற்றும் ஒற்றைப் பாதைகளை மின்மயமாக்கும் திட்டமே மலேசிய மின்மயமாக்கல் திட்டம் ஆகும்.  
புதிய லாபீஸ் நிலையம் 30 செப்டம்பர் 2021-இல் திறக்கப்பட்டது; அதே நாளில் பழைய நிலையம் இடிக்கப்பட்டது.
# பூர்ணிமா (இந்தி நடிகை)

**பூர்ணிமா தாஸ் வர்மா** (*Purnima Das Verma*) (பிறப்பு மெகர்பனோ முகமது அலி; 2 மார்ச் 1934-14 ஆகஸ்ட் 2013) ஓர் இந்திய நடிகையாவார். இவர் முக்கியமாக இந்தி மொழி படங்களில் பணியாற்றினார். இவர் இயக்குநர் மகேசு பட்டின் அத்தையும் மற்றும் நடிகர் இம்ரான் ஹாஷ்மியின் பாட்டியும் ஆவார்.
# பூர்ணிமா (இந்தி நடிகை)

## சொந்த வாழ்க்கை

மெகர்பனோ முகமது அலி 1934 மார்ச் 2 அன்று பிறந்தார். இவரது மூத்த சகோதரி சிரின், இயக்குநர்கள் மகேசு பட் மற்றும் முகேஷ் பட் ஆகியோரின் தாயார் ஆவார். மெகெர்பனோவின் முதல் கணவர் சையத் சௌகத் ஹாஷ்மி ஒரு பத்திரிகையாளர் ஆவார். அவர் இந்தியப் பிரிவினை போது பாக்கித்தானுக்கு குடிபெயர்ந்தார். இந்த முதல் திருமணத்திலிருந்து இவருக்கு அன்வர் ஹாஷ்மி (இம்ரான் ஹாஷ்மியின் தந்தை) *பஹரோன் கே மஞ்சில்* (1968) படத்தில் பரீதா ஜலாலுக்கு கதாநாயகனாக நடித்தார். இவர் 40களின் பிற்பகுதி முதல் 50கள் வரை இந்தித் திரைப் படங்களில் பல படங்களில் தோன்றினார். இதில் *பதங்கா* (1949) *ஜோகன்* (1950) *சாகாய்* (1951) *ஜல்* (1952) *ஔரத்* (1953) அஜய் தேவ்கானின் முதல் படமான *பூல் அவுர் காண்டே*, மகேசு பட் இயக்கத்தில் சஞ்சய் தத்தின் *நாம்* படத்தில் பாட்டி வேடம் *ஜன்ஜீர்* படத்தில் அமிதாப் பச்சனின் தாயார் போன்ற பாத்திரத்தில் நடித்தார்.
# பூர்ணிமா (இந்தி நடிகை)

## இறப்பு

பூர்ணிமா தனது வாழ்க்கையின் கடைசி சில ஆண்டுகளில் ஆல்சைமர் நோயால் பாதிக்கப்பட்டு 14 ஆகஸ்ட் 2013 அன்று இறந்தார்.
# கருமண்டபம்

**கருமண்டபம்** (*Karumandapam*) என்பது இந்திய துணைக்கண்டத்தில் தமிழ்நாடு மாநிலத்தின் திருச்சிராப்பள்ளி மாவட்டத்திலுள்ள மக்கள் வசிப்பிட மற்றும் வணிகம் நிறைந்த ஒரு புறநகர்ப் பகுதியாகும்.
# கருமண்டபம்

## அமைவிடம்

கருமண்டபம் பகுதியானது, கடல் மட்டத்திலிருந்து சுமார் உயரத்தில், என்ற புவியியல் ஆள்கூறுகள் கொண்டு திருச்சிராப்பள்ளியில் அமைந்துள்ளது.
# கருமண்டபம்

## நூலகம்

திருச்சிராப்பள்ளி மாநகராட்சி மற்றும் மாவட்ட நூலகத்துறையும் இணைந்து உருவாக்கிய பகுதிநேர நூலகம் ஒன்று கருமண்டபத்தில் இயங்குகிறது.
# கருமண்டபம்

## ஆன்மீகம்

### இந்துக் கோயில்

இளங்காட்டு மாரியம்மன் கோயில் என்ற இந்துக் கோயில் ஒன்று கருமண்டபத்தில் கட்டப்பட்டுள்ளது.
# கருமண்டபம்

## மின்சார தகன மையம்

கருமண்டபத்தில் மின்சார தகன மையம் ஒன்று உள்ளது.
# சுலா எலி

**சுலா எலி** (*Sula rat-ரேட்டசு எலாபினசு*) என்பது முரிடே குடும்பத்தைச் சேர்ந்த கொறித்துண்ணியின் ஒரு சிற்றினமாகும்.இது இந்தோனேசியா, சுலா தீவுக்கூட்டத்தில் உள்ள தலியாபு மற்றும் மங்கோல் தீவுகளில் மட்டுமே காணப்படுகிறது. சனானா தீவில், அறிமுகப்படுத்தப்பட்ட *ரேட்டசு தானேசுமி* மற்றும் *ரேட்டசு எக்சுலான்* மட்டுமே காணப்படுகின்றன.
# தோகியன் மான் பன்றி

**தோகியன் மான் பன்றி** (*Togian babirusa*) என்பது மாலெங்கே மான் பன்றி என்றும் அழைக்கப்படுகிறது. இது (*பேபிரவுசா தோக்கியன்சிசு*), மான் பன்றி சிற்றினங்களில் மிகப்பெரிய இனமாகும். இது இந்தோனேசியா தோகியன் தீவுகளில் மட்டுமே காணப்படுகிறது. ஆனால் 2002 வரை இந்த மான் பன்றி *பேபிரவுசா* *பேபிருசாவின்* ஒரு துணையினமாகக் கருதப்பட்டது. தோகியன் மான் பன்றி அனைத்துண்ணி வகையின. இவை முக்கியமாகக் கிழங்குகள் மற்றும் விழுந்த பழங்களை உணவாகக் கொண்டுள்ளது. ஆனால் புழுக்கள் மற்றும் முதுகெலும்பற்ற விலங்குகளையும் உணவாகக் கொள்கிறது. மற்ற பன்றி இனங்களைப் போலல்லாமல், தோகியன் மான் பன்றி கிழங்குகளை தன் மூக்கினைப் பயன்படுத்தித் தோண்டாமல், வேரோடு பிடுங்குவதற்காகக் காலினைப் பயன்படுத்தும்.
# தாரை சண்டை வானூர்தி தலைமுறைகள்

**தாரை சண்டை வானூர்தி தலைமுறைகள்** (Jet fighter generations) தாரை போர் வானூர்திகளின் வரலாற்று வளர்ச்சியில் முக்கிய தொழில்நுட்ப முன்னேற்றங்களை வகைப்படுத்துகின்றன. இது சண்டை வானூர்திகள் பரிணாம வளர்ச்சியை வெவ்வேறு தலைமுறைகளாக பிரிக்கிறது. ஐந்து தலைமுறைகள் பரவலாக அங்கீகரிக்கப்பட்டுள்ளன, ஆறாவது தலைமுறை வளர்ச்சியடைந்து வருகிறது.
# தாரை சண்டை வானூர்தி தலைமுறைகள்

## வகைப்படுத்தல்

பல்வேறு தலைமுறை படிகளுக்கான சரியான அளவுகோல்கள் உலகளவில் ஒப்புக் கொள்ளப்படவில்லை. 1990 முதல் சில ஆசிரியர்கள் எவ்வாறு தலைமுறைகளை படிப்படியாக பிரித்துள்ளனர் என்பதை கீழே உள்ள அட்டவணை காட்டுகிறது.
| காலம் | திறன் | உதாரணம் | ஹாலியன் (1990) | *ஏரோசுபேசுவெப்* (2004) | *வான்படை இதழ்* (2009) | காற்று சக்தி மேம்பாட்டு மையம் (2012) | பேக்கர் (2018) |
| --- | --- | --- | --- | --- | --- | --- | --- |
| 1943–50 | குறை ஒலி வேக காற்றியக்கவியல், வழக்கமான ஆயுதங்கள் | பி-80 | 1 | 1 | 1 | 1 | 1 |
| 1953–55 | ஒலி வேக காற்றியக்கவியல், குறுந்தூர ஏவுகணைகள், கதிரலைக் கும்பா | மிக்-15 | 2 | 2 |  |  |  |
| 1953–60 | குறைந்த மீயொலிவேக காற்றியக்கவியல், குறுந்தூர ஏவுகணைகள், கதிரலைக் கும்பா | மிக்-19 | 3 | 2 | 2 | 2 |  |
| 1955–70 | மீயொலிவேக காற்றியக்கவியல், அதிவேக ஏவுகணைகள் | மிக்-21 | 4 | 3 |  |  |  |
| 1960–70 | பன்முகச் போர் மற்றும் படைத்துறை | எப்-4, மிக்-23 | 5 | 3 | 3 | 3 |  |
| 1970–80 | மீயொலிவேக காற்றியக்கவியல், பன்முகச் சண்டை | டொர்னாடோ | 4 | 4 | 4 | 4 |  |
| 1974–1990 | மீயொலிவேக காற்றியக்கவியல், பன்முகச் சண்டை, உயர் செயல்திறன், அதிக சூழ்ச்சித்திறன் | எப்-14, மிக்-29, மிராஜ் 2000 | 6 |  |  |  |  |
| 1990–2000 | மேம்படுத்தப்பட்ட திறன்கள், மேம்பட்ட வான்மின்னணுவியல், கரவு தொழில்நுட்பம் | எப்/ஏ-18, எஸ்யு-30, டைபூன் | — | 4.5 | 4+ | 4.5 |  |
| 2000–தற்போது | மேம்படுத்தப்பட்ட வான்மின்னணுவியல், உயர் கரவு தொழில்நுட்பம் | எஸ்யு-35 | 4++ |  |  |  |  |
| எப்-22 | 5 | 5 | 5 | 5 | } |  |  |
# நிறுத்தி

**நிறுத்தி** (*Brake*) என்பது நகரும் அமைப்பிலிருந்து ஆற்றலை உறிஞ்சுவதன் மூலம் இயக்கத்தைத் தடுக்கும் ஓர் இயற்பியல் சாதனமாகும். இது நகரும் வாகனம், சக்கரம், அச்சு ஆகியவற்றை மெதுவாக்க, நிறுத்த அல்லது அதன் இயக்கத்தைத் தடுக்கப் பயன்படுத்தப்படுகிறது, இது பெரும்பாலும் உராய்வு மூலம் செய்யப்படுகிறது.  
பெரும்பாலான நிறுத்திகள் பொதுவாக இரண்டு மேற்பரப்புகளுக்கு இடையில் உராய்வைப் பயன்படுத்தி நகரும் பொருளின் இயக்க ஆற்றலை வெப்பமாக மாற்றுகின்றன. இருப்பினும் நிறுத்திகளில் ஆற்றல் மாற்றத்தின் பிற முறைகளும் பயன்படுத்தப்படலாம்.  
இருக்கும் நிறுத்தி அமைப்பின் வரைபடம்]]  
எடுத்துக்காட்டாக, மீளுருவாக்க நிறுத்திகளில் பெரும்பாலான ஆற்றல் மின் ஆற்றலாக மாற்றப்படுகின்றது, பின்னர் அதைப் பயன்படுத்த இந்த ஆற்றல் மின்கலங்களில் சேமிக்கப்படலாம். மற்ற முறைகள் அழுத்தப்பட்ட காற்று அல்லது எண்ணெய் போன்றவற்றைப் பயன்படுத்தி இயக்க ஆற்றலை நிலையாற்றலாக மாற்றுகின்றன. மின்னோட்ட நிறுத்திகள் காந்தப்புலங்களைப் பயன்படுத்தி வட்டு, துடுப்பு அல்லது தண்டவாளத்தில் இயக்க ஆற்றலை மின்சாரமாக மாற்றுகின்றன, பிறகு இது வெப்பமாக மாற்றப்படுகிறது. இன்னும் பிற நிறுத்தும் முறைகள் இயக்க ஆற்றலை வெவ்வேறு வடிவங்களாக மாற்றுகின்றன.
# துடுப்பு

**துடுப்பு** (*fin*) என்பது ஒரு பெரிய உடல் அல்லது கட்டமைப்பில் இணைக்கப்பட்ட ஒரு மெல்லிய கூறு அல்லது இணைப்பாகும். இந்த இழைகள் பொதுவாக ஏற்றம் அல்லது உந்துதலை வழங்கும் படலங்களாக செயல்படுகின்றன. இவை நீர், காற்று அல்லது பிற திரவங்களில் பயணிக்கும்போது இயக்கத்தை வழிநடத்தும் அல்லது நிலைப்படுத்தும் திறனை வழங்குகின்றன. இவை வெப்ப பரிமாற்ற நோக்கங்களுக்காக, மேற்பரப்பு பகுதிகளை அதிகரிக்க அல்லது வெறுமனே அலங்கார நோக்குடன் பயன்படுத்தப்படுகின்றன.  
துடுப்புகள் பரிணாம வளர்ச்சியில் முதலில் மீன் போன்ற கடல்வாழ் உயிரினங்கள் நகர்வதற்கான ஒரு வழிமுறையாக உருவானது. இந்த துடுப்புகள் நீந்தும்போது உந்துதலை உருவாக்கவும், நிலைத்தன்மையை அடையவும், இயக்கத்தைக் கட்டுப்படுத்தவும் பயன்படுத்தப்படுகின்றன. நீர்வாழ் விலங்குகள் முதுகு, வால் மற்றும் குத துடுப்புகள் என பல வகையான துடுப்புகளைக் கொண்டுள்ளன.  
படல வடிவ துடுப்புகள் இயங்கும் போது உந்துதலை உருவாக்குகின்றன. துடுப்பின் ஏற்றம் திரவங்களின் மீது ஒரு ஆற்றலை வெளிப்படுத்தும் போது இவை துடுப்பை எதிர் திசையில் தள்ளுகின்றன. நீர்வாழ் உயிரினங்கள் தண்ணீரில் துடுப்புகளை முன்னும் பின்னுமாக நகர்த்துவதன் மூலம் குறிப்பிடத்தக்க உந்துதலைப் பெறுகின்றன. துடுப்புகள் காற்று அல்லது தண்ணீரில் சுழற்றப்பட்டால் உந்துதலையும் உருவாக்கலாம். விசையாழிகள் மற்றும் உந்திகள் (சில விசிறிகள் மற்றும் விசையியக்கக் குழாய்கள்) பல சுழலும் துடுப்புகளைப் பயன்படுத்துகின்றன. இவை படலங்கள், இறக்கைகள், கைகள் அல்லது கத்திகள் என பல பெயர்களைக் கொண்டு அழைக்கப்படுகின்றன. உந்திகள் துடுப்புகளைப் பயன்படுத்தி ஒரு வானூர்தி அல்லது கப்பலைச் செலுத்துகின்றன. விசையாழிகள் துடுப்புகளின் ஏற்றதைப் பயன்படுத்தி இயக்க வாயுக்கள் அல்லது தண்ணீரிலிருந்து ஆற்றலை உருவாக்குகின்றன.  
இயக்கம் நிறுவப்பட்டதும், துடுப்புகளைப் பயன்படுத்தி இயக்கத்தை கட்டுப்படுத்தலாம். துடுப்புகள் அம்பு, ஈட்டி, ஏவூர்தி மற்றும் ஏவுகணைகளிலும் பயன்படுத்தப்படுகின்றன. பொறியியலில் துடுப்புகள் வெப்ப பரிமாற்ற துடுப்புகளாக வெப்பநிலையைக் கட்டுப்படுத்தப் பயன்படுகிறது.
# தெஸ்னி கான்

**தெஸ்னி கான்** (*Thesni Khan*) என்பவர் மலையாளத் திரைப்படங்களிலும், தொலைக்காட்சிகளிலும் மேடைகளிலும் தோன்றும் ஒரு இந்திய நடிகை ஆவார். 1988 இல் *டெய்ஸி* திரைப்படம் மூலம் நடிகையாக அறிமுகமானார். குணச்சித்திர பாத்திரங்களில் நடித்ததற்காக பரவலாக அறியப்பட்டவர். 2020 இல், இவர் மலையாள பிக் பாஸ் 2 என்ற உண்மைநிலை நிகழ்ச்சியில் போட்டியிட்டார். தற்போது இவர் "**தெஸ்பீன்ஸ்**" என்ற தனது யூடியூப் சேனலில் காணொளிகள் பதிவிடும் பிரபல பிரபலமாக உள்ளார்.
# தெஸ்னி கான்

## தனிப்பட்ட வாழ்க்கை

இவரது தந்தை அலி கான் ஒரு மாயவித்தைக் கலைஞர். இவரது ஆரம்ப நாட்களில், தெஸ்னி பல்வேறு மேடைகளில் நடத்தப்படும் மாயவித்தை நிகழ்ச்சிகளின் போது தனது தந்தைக்கு உதவுவார். பின்னர் கொச்சி கலாபவனில் படித்தார்.
# நிலைப்படுத்தி

யின் நிலைப்படுத்தி அமைப்பு]]
**நிலைப்படுத்தி** (*Stabilizer*) என்பது காற்று அல்ல திரவத்தில் இயங்கும் கட்டமைப்புகளில் பயன்படும் கட்டுப்பாட்டு மேற்பரப்புகளாகும். பொதுவாக ஒன்று அல்லது அதற்கு மேற்பட்ட அசையும் நிலைப்படுத்திகளைக் கொண்டு திசை, நிலைத்தன்மை மற்றும் உருட்டல் கட்டுப்படுத்தப்படுகின்றன.  
இந்த அமைப்புகள் நிலையான அல்லது அசையும் தன்மைகளைக் கொண்டிருக்கலாம். சில சமயங்களில் மேற்பரப்பின் ஒரு சில பகுதிகள் மட்டும் அசையும் கட்டமைப்பைக் கொண்டிருக்கலாம். சூழலைப் பொறுத்து, சில நேரங்களில் இந்த சொல்லானது ஒட்டுமொத்த மேற்பரப்பின் ஒரு பகுதியை மட்டும் விவரிக்கலாம்.  
பெரிய தாரை வானூர்திகளில் பெரும்பாலும் செங்குத்து துடுப்பு மற்றும் கிடைமட்ட நிலைப்படுத்திகள் வால் பகுதியில் காணப்படுகின்றன. சிறிய மற்றும் சண்டை வானூர்திகள் வெவ்வேறு நிலைப்படுத்தி அமைப்பைக் கொண்டிருக்கலாம். பெரிய கப்பல்கள் நீரில் இயங்கும் போது நிலைப்படுத்த உதவும் பக்கவாட்டு துடுப்புகளைக் கொண்டிருக்கின்றன.
# பெக்கோக் தொடருந்து நிலையம்

**பெக்கோக் தொடருந்து நிலையம்** (ஆங்கிலம்: *Bekok Railway Station*; மலாய்: *Stesen KTMB Bekok*) என்பது மலேசியா, ஜொகூர், சிகாமட் மாவட்டம், பெக்கோக் நகர்ப்பகுதியில் அமைந்துள்ள ஒரு தொடருந்து நிலையம் ஆகும். இந்த நிலையம் பெக்கோக் நகரத்தின் மையப் பகுதியில் அமைந்து இருப்பதால், பெக்கோ நகரத்தை இரு பகுதிகளாகப் பிரிக்கிறது.  
இந்த நிலையம் பெக்கோக் நகரத்திற்கும்; மற்றும் அதன் சுற்றுப்புறப் பகுதிகளுக்கும் சேவை செய்கிறது.  
மலாயா மேற்கு கடற்கரை தொடருந்து வழித்தடம் எனும் தீபகற்ப மலேசிய மேற்கு கரை வழித்தடத்தில் (*KTM West Coast Railway Line*) அமைந்துள்ள இந்த நிலையம் கேடிஎம் இண்டர்சிட்டி சேவைகளை வழங்குகிறது. பெக்கோக் நகரத்தில் இந்த நிலையம் அமைந்துள்ளதால், பெக்கோக் நகரத்தின் பெயரில் இந்த நிலையம் அழைக்கப்படுகிறது.
# பெக்கோக் தொடருந்து நிலையம்

## பொது

கிம்மாஸ் - ஜொகூர் பாரு மின்மயமாக்கப்பட்ட இரட்டை கண்காணிப்பு திட்டத்தின் ஒரு பகுதியாக புதிய பெக்கோக் நிலையம் கட்டப்படுகிறது. இந்த நிலையம் 23 ஜூன் 2021 அன்று மூடப்பட்டு, அதற்குப் பதிலாக பெக்கோக் நகரத்தில் ஒரு தற்காலிக நிலையம் அமைக்கப்பட்டது.  
மலாயா கடற்கரை மேற்குத் தொடருந்து வழித்தடத்தில் இரட்டைப் பாதை மற்றும் ஒற்றைப் பாதைகளை மின்மயமாக்கும் திட்டமே மலேசிய மின்மயமாக்கல் திட்டம் ஆகும்.  
புதிய பெக்கோக் நிலையம் திறக்கப்பட்டதும், பழைய நிலையம் இடிக்கப்படும் என்று மலாயா தொடருந்து நிறுவனம் (KTM) அறிவித்துள்ளது.
# இறங்கமைப்பு

**இறங்கமைப்பு** என்பது வானூர்தி மற்றும் விண்கலங்களின் கீழ் உள்ள ஒரு அமைப்பாகும். பொதுவாக பல சக்கரங்களைக் கொண்ட அமைப்பான இது, வானூர்திகளால் புறப்பாடு மற்றும் தரையிறங்குவதற்கு பயன்படுத்தப்படுகிறது. மேலும் இந்த வாகனங்கள் தரையில் நகர்வதற்கு இந்த அமைப்பு பயன்படுகின்றது.
# இறங்கமைப்பு

## பயன்பாடு

ஒரு வானூர்தியைப் பொறுத்தவரை, இந்த அமைப்பு பறக்காதபோது தரையில் அதன் மொத்த எடையையும் தாங்கி நிற்கிறது. இதனால் இந்த அமைப்பானது வானூர்தி புறப்படவும், தரையிரங்கவும், உடற் அமைப்பிறகு சேதமின்றி இயக்க அனுமதிக்கிறது. பனி, நீர் அல்லது செங்குத்தான நிலப்பகுதிகளில் செயல்பாட்டிற்கு, சறுக்காமலிருக்க சிறப்பு உபகரணங்கள் அல்லது மிதவைகள் தேவைப்படுகின்றன.  
வேகமான பறக்கக்க கூடிய தாரை வானூர்திகளில், பறக்கும் போது காற்றுடன் உராய்வைக் குறைக்க, இந்த இரண்டமைப்பானது வானூர்திகள் உடலமைப்பிற்குள் உள்வாங்குகின்றன. பின்னர் தரையிறங்கும் போது இவை பழைய நிலைக்கு திரும்புகின்றன. சில ஏவூர்தி மற்றும் விண்கலங்களில் இவை பொதுவாக தரையிறங்கும்போது மற்றும் மேற்பரப்பு இயக்கத்தின் போது மட்டுமே பயன்படுத்தப்படுகின்றது, புறப்பாடும் பயன்படுத்தப்படுவதில்லை.
# இறங்கமைப்பு

## அமைப்பு

வானூர்தியின் இறங்கமைப்பின் ஒரு பகுதி]]
இது பெரும்பாலும் மூன்று துணை அமைப்புகளைக் கொண்டுள்ளது, முன்பக்கத்தில் வானூர்தியின் மூக்கு பகுதியின் கீழ் ஒரு துணை அமைப்பையும், நடு அல்லது பின் பகுதியில் உடரமைப்பிற்குக் கீழ் அல்லது பக்கவாட்டு இறக்கைகளின் கீழ் இரண்டு துணை அமைப்புகளையும் கொண்டுள்ளது. ஒவ்வொரு துணை அமைப்பும் ஒன்றுக்கும் மேற்பட்ட சக்கரங்களைக் கொண்டிருக்கலாம். சில சமயங்களில் நான்கு அல்லது ஐந்து துணை அமைப்புகள் கொண்டிருக்கலாம்.  
இந்த அமைப்பு அதிக எடைகளைத் தாங்குவதால் வலுவாக இருக்க வேண்டும் மற்றும் அதன் வடிவமைப்பு வானூர்தியின் எடை, சமநிலை மற்றும் செயல்திறனை பாதிக்கிறது. உலங்கு வானூர்திகள் அவற்றின் அளவு மற்றும் பங்கைப் பொறுத்து சறுக்கல்கள் அல்லது ஒன்றுக்கும் மேற்பட்ட சக்கர அமைப்புகளைப் பயன்படுத்துகின்றன.
# பாலோ தொடருந்து நிலையம்

**பாலோ தொடருந்து நிலையம்** (ஆங்கிலம்: *Paloh Railway Station*; மலாய்: *Stesen KTMB Paloh*) என்பது மலேசியா, ஜொகூர், குளுவாங் மாவட்டம், பாலோ நகர்ப்பகுதியில் அமைந்துள்ள ஒரு தொடருந்து நிலையம் ஆகும். இந்த நிலையம் பாலோ நகரத்தின் மையப் பகுதியில் அமைந்து இருப்பதால், பாலோ நகரத்தை இரு பகுதிகளாகப் பிரிக்கிறது.  
மலாயா மேற்கு கடற்கரை தொடருந்து வழித்தடம் எனும் தீபகற்ப மலேசிய மேற்கு கரை வழித்தடத்தில் (*KTM West Coast Railway Line*) அமைந்துள்ள இந்த நிலையம் கேடிஎம் இண்டர்சிட்டி சேவைகளை வழங்குகிறது. பாலோ நகரத்தில் இந்த நிலையம் அமைந்துள்ளதால், பாலோ நகரத்தின் பெயரில் இந்த நிலையம் அழைக்கப்படுகிறது.
# பாலோ தொடருந்து நிலையம்

## பொது

கிம்மாஸ் - ஜொகூர் பாரு மின்மயமாக்கப்பட்ட இரட்டை கண்காணிப்பு திட்டத்தின் ஒரு பகுதியாக புதிய பாலோ நிலையம் கட்டப்படுகிறது. இந்த நிலையம் 23 ஜூன் 2021 அன்று மூடப்பட்டு, அதற்குப் பதிலாக பாலோ நகரத்தில் ஒரு தற்காலிக நிலையம் அமைக்கப்பட்டது.  
புதிய, வேகமான கேடிஎம் இடிஎஸ் மின்சாரச் தொடருந்து சேவைகளுக்கு இடமளிக்கும் வகையில், ஜொகூர் மாநிலத்தில் உள்ள தொடருந்து வழித்தடங்களில் தற்போது மேம்படுத்தும் பணிகள் நடைபெற்று வருகின்றன.  
மலாயா கடற்கரை மேற்குத் தொடருந்து வழித்தடத்தில் இரட்டைப் பாதை மற்றும் ஒற்றைப் பாதைகளை மின்மயமாக்கும் திட்டமே மலேசிய மின்மயமாக்கல் திட்டம் ஆகும்.  
புதிய பாலோ நிலையம் திறக்கப்பட்டதும், பழைய நிலையம் இடிக்கப்படும் என்று மலாயா தொடருந்து நிறுவனம் (KTM) அறிவித்துள்ளது.
# பி. நர்சிங் ராவ்

**போங்கு நர்சிங் ராவ்** (*Bongu Narsing Rao*) (பிறப்பு 1946) ஓர் இந்தியத் திரைப்பட இயக்குநரும் திரைக்கதை ஆசிரியரும் எழுத்தாளரும் இசையமைப்பாளரும் கவிஞரும் திரைப்படத் தயாரிப்பாளரும் நடிகரும் மற்றும் ஓவியரும் ஆவார். இவர் முக்கியமாகத் தெலுங்குத் திரைப்படங்களிலும், நாடகங்களிலும் பணியாற்றுகிறார். ராவ் ஐந்து தேசிய திரைப்பட விருதுகள், மூன்று நந்தி விருதுகள், பல்வேறு சர்வதேச விருதுகளைப் பெற்றுள்ளார். மேலும், பல்வேறு ஆசிய திரைப்பட விழாக்களில் நடுவர் குழுவில் பணியாற்றியுள்ளார். 1989 மற்றும் 1991 ஆம் ஆண்டுகளில் முறையே 16 மற்றும் 17 வது மாஸ்கோ சர்வதேச திரைப்பட விழாக்களில் விருதுகளை வென்ற *தாசி* மற்றும் *மட்டி மனுசுலு* ஆகிய படங்களை இவர் இயக்கினார்.
# பி. நர்சிங் ராவ்

## சொந்த வாழ்க்கை.

இவர் ஐதராபாத் இராச்சியத்திலிருந்த மேதக் மாவட்டத்தின் பிரக்னாபூரில் ஒரு விவசாயக் குடும்பத்தில் பிறந்தார். நரசிங்க ராவ் திருமணமானவர். இவருக்கு மூன்று மகன்கள் மற்றும் ஒரு மகள் மற்றும் ஏழு பேரக்குழந்தைகள் உள்ளனர்.
# வார்த்தைகளற்ற நிறுவல்முறை

கூட்டுத்தொகையானது, வது முக்கோண எண்ணின் வர்க்கமாகும் என்ற நிசோமசுஸ் தேற்றக் கூற்றின் காட்சி நிறுவலுக்கான தன்-விளக்கப்படம்.]]
கணிதத்தில் **வார்த்தைகளற்ற நிறுவல்முறை** அல்லது **காட்சி நிறுவல்** (*proof without words*, *visual proof*) என்பது, ஒரு கணிதக் கூற்று அல்லது கணித முற்றொருமையின் ஒருவகையான விளக்கம் ஆகும். இம்முறையில் எடுத்துக்கொள்ளப்பட்ட கூற்றானது தன்-விளக்கப் படங்களின் மூலம் மட்டுமே விளக்கப்படுகிறது. எந்தவொரு வார்த்தை விளக்கமும் அங்கு இடம்பெறாது. தன்-விளக்க இயல்பால் இது, முறையான நிறுவல்முறைகளைவிட எளிதான புரிதலைத் தருகின்றது. ஒரு குறிப்பிட்ட வகைக்கானதாக படம் அமைந்திருந்தாலும் அதனை ஒரு நிறுவல்முறையாகக் ஏற்றுக்கொள்வதற்கு, அது பொதுமைப்படுத்தக் கூடியதாகவும் இருக்கவேண்டும்.  
வார்த்தைகளற்ற நிறுவலானது அது விளக்கும் கூற்றைப் பற்றிய தருக்க விளக்கத்தை கொண்டிராததால், இதனை முறையான கணித நிறுவலுக்குச் சமமானதாகக் கருதமுடியாது. இருப்பினும், கூற்றினைப் புரிந்துகொள்ளும் விதத்தில், தரமான உள்ளுணர்வுகளை படத்தைக் காண்போருக்கு காட்சி நிறுவல் ஏற்படுத்தும்.
# வார்த்தைகளற்ற நிறுவல்முறை

## எடுத்துக்காட்டுகள்

### ஒற்றை எண்களின் கூட்டுத்தொகை

ஒற்றை எண்களுக்கான தேற்றத்தின் காட்சி நிறுவல் படத்திlல் காட்டப்பட்டுள்ளது.  
*தேற்றத்தின் கூற்று*:
:2*n*&nbsp;&minus;&nbsp;1 வரையிலான ஒற்றை எண்களின் கூட்டுத்தொகையானது ஒரு முழு வர்க்கமாகும்.  
படத்தில், முழுவர்க்கமான *n*<sup>2</sup>&mdash; காட்சி நிறுவல் முறைப்படி விளக்கப்பட்டுள்ளது.  
படத்திலுள்ள கட்டமைப்பின் ஒரு மூலையிலுள்ள கட்டம், முதல் முழுவர்க்க எண்ணான 1ஐக் குறிக்கிறது. அந்த ஒற்றைக் கட்டத்தின் இருபுறமும் மூன்று (அடுத்த ஒற்றை எண்) கட்டங்களைச் சுற்றியமைத்து 2&thinsp;×&thinsp;2 கட்டத்தொகுப்பை அமைக்க அது இரண்டாவது வர்க்க எண் 4ஐக் குறிக்கிறது. இரண்டாவது கட்டமைப்பின் இருபுறமும் 5 (மூன்றாவது ஒற்றை எண்) கட்டங்களைச் சுற்றியமைத்து மூன்றாவது 3&thinsp;×&thinsp;3 கட்டத்தொகுப்பை உருவாக்க அது மூன்றாவது வர்க்க எண்ணான 9 ஐக் குறிக்கிறது. இச்செயலைத் தொடர்ந்து செய்துகொண்டே போகும்போது அடுத்தடுத்த வர்க்க எண்களைக் குறிக்கும் கட்டமைப்புகள் உருவாக்கப்படும்.
# வார்த்தைகளற்ற நிறுவல்முறை

## எடுத்துக்காட்டுகள்

### பித்தேகோரசு தேற்றம்

பித்தேகோரசு தேற்றத்தின் கூற்றான <math>a^2 + b^2 = c^2</math> என்பதை காட்சி நிறுவல் முறையில் நிறுவலாம்.  
<math>a+b</math> பக்க அளவுள்ள ஒரு பெரிய சதுரம்; அதனுள் நான்கு மூலைகளிலும் <math>a</math>, <math>b</math>, <math>c</math> பக்க அளவுகள் கொண்ட நான்கு செங்கோண முக்கோணங்கள்; இடைப்பட்ட மூலைவிட்ட சதுரத்தின் பரப்பளவு <math>c^2</math>. நான்கு முக்கோணங்களையும், எடுத்துக்கொள்ளப்பட்ட பெரிய சதுரத்துக்குள் பயன்படுத்தப்படாத பகுதியை <math>a^2,</math> <math>b^2</math> பரப்பளவுள்ள இரு சதுரங்களாகப் பிரியுமாறு மாற்றியமைக்கலாம்.
# வார்த்தைகளற்ற நிறுவல்முறை

## பயன்பாடு

"கணித இதழ்", "கல்லூரி கணித இதழ்" ஆகிய இரு இதழ்களும் "வார்த்தைகளற்ற நிறுவல்" என்ற தலைப்பின்கீழ் பல வார்த்தைகளற்ற நிறுவல்களைத் தவறாமல் வெளியிட்டு வருகின்றன.
# வார்த்தைகளற்ற நிறுவல்முறை

## பிற நிறுவல்களுடன் ஒப்பீடு

கணிதச் சமுதாயத்தால் ஒரு நிறுவல்முறை ஏற்றுக்கொள்ளப்பட வேண்டுமானால், அது நிறுவ முயலும் கூற்றானது எவ்வாறு பல மெய்கோள்களை முழுவதுமாகப் பின்பற்றி அமைகிறது என்பதைத் தருக்கரீதியாகத் தெளிவுபடுத்தவேண்டும். வார்த்தைகளற்ற நிறுவல்முறை அம்மாதிரியான விவாதத்தை நேரிடையாக அளிப்பதில்லை. எனவே முறையான நிறுவல் தேவைப்படும் சூழல்களில், முறையான நிறுவலுக்குப் பதிலானதாக ஏற்றுக்கொள்ளப்படுவதில்லை மாறாக, இந்த நிறுவல்முறையானது ஏற்கனவே முறையான நிறுவலைக் கொண்டுள்ள கருத்துகளுக்கு விளக்கப்படங்களாகவும் கற்றல் கருவிகளாகவும் கணிதவியலாளர்களால் பயன்படுத்தப்படுகிறது.
# சத்கார்யவாதா

பிரக்ருதி பரிணாம-வாதத்தைப் பின்பற்றும் சாம்க்யா தத்துவப் பள்ளி, அதன் **சத்கார்யவாத** மூலம் பிரபஞ்சத்தின் தோற்றம் மற்றும் பரிணாம வளர்ச்சியை விவரிக்கிறது.</link> ) இது காரணக் கோட்பாடு. இந்த கோட்பாட்டின் படி, வெளிப்படுத்தப்பட்ட விளைவு காரணத்தில் முன்பே உள்ளது; மற்றும் உணரப்படும் எல்லாவற்றிற்கும் மூலப் பொருள் காரணம் பிரகிருதி. பிரகிருதி மாறாத புருஷனுடன் நெருக்கமாக இல்லாதபோது, உணர்வு திறன் (சித்தி-சக்தி), பிரகிருதியின் மூன்று முறைகள் (குணங்கள்-சத்வா, ரஜஸ் மற்றும் தமஸ்) சமநிலையில் உள்ளன மற்றும் பிரகிருதி ஒரு வெளிப்படையான சாத்தியமாகும். உணர்வு திறனும் புறநிலைத் திறனும் தொடர்பு கொள்ளும்போது புறநிலை இயல்பின் மூன்று முறைகளும் இடையூறு விளைவிக்கின்றன மற்றும் பல்வேறு வெளிப்படையான தோற்றத்தை தோற்றுவிக்கும் தளர்வு நிலையில் நுழைகின்றன.
# சத்கார்யவாதா

## கண்ணோட்டம்

சத்கார்யவாதம் என்பது ஏற்கனவே இருக்கும் விளைவின் சாங்கியக் கோட்பாடு ஆகும், இது காரியம் ஏற்கனவே அதன் ஜட காரணத்தில் உள்ளது, அதாவது சத், எனவே புதிதாக எதுவும் தோன்றவில்லை.  
இந்த கோட்பாடு இரண்டு அடிப்படை கருத்துக்களைப் பயன்படுத்துகிறது.  
சத்(सत्)- இருத்தல்  
காரியம் (कार्य) - வெளிப்படும் விளைவு  
இந்த கோட்பாடு இருக்கும் ஒன்று (சத்), இல்லாமையிலிருந்து (அசத்) தோன்ற முடியாது என்று வலியுறுத்துகிறது.  
இந்த கோட்பாடு, பதஞ்சலியின் யோகப் பள்ளியுடனும் தொடர்புடையது, இது உத்தாலக அருணியின் 'ஆதாரவாதம்' மற்றும் 'நித்தியவாதம்' (சஸ்ஸதவாதம்) ஆகியவற்றின் திட்டமிட்ட வெளிப்பாடு ஆகும். ஈஸ்வரகிருஷ்ணர் தனது சாங்கியகாரிகா வரிசை 9 இல் விளைவு ஏன் அதன் பொருளியல் காரணத்தில் முன்பே இருக்க வேண்டும் என்பதற்கான ஐந்து காரணங்களைக் கூறுகிறார் –  
असदकरणादुपादानग्रहणात् सर्वसम्भवाभावात् ।  
शक्तस्य शक्यकरणात् कारणभावाच्च सत्कार्यम् ॥ ९ ॥[1]]  
இல்லாததை உற்பத்தி செய்ய முடியாது,  
விளைவுக்கு ஒரு பௌதிக காரணம் தேவைப்படுகிறது.  
எல்லாமே எல்லாவற்றிலிருந்தும் தோன்றுவதில்லை.  
காரணம் அதன் ஆற்றலுக்கு ஏற்றதை மட்டுமே உற்பத்தி செய்கிறது  
விளைவு காரணத்தின் தன்மையைக் கொண்டுள்ளது. [2]
# சத்கார்யவாதா

## வேத வேர்கள்

வேத காலங்களில், அனைத்து நிகழ்வுகளுக்கும் அடிப்படையாக இருக்கும் ஆர்த்தம் அல்லது ஒழுங்கை தீர்மானிக்க முற்படுகையில், இந்த நிகழ்வுகளில் உள்ளார்ந்த ஒரு ஆற்றலின் அடிப்படையில் மாற்றத்தை புரிந்து கொள்ள முடியும் என்று ஒரு அனுமானம் செய்யப்பட்டது, அதாவது, விளைவை உருவாக்குவதற்கான காரணத்தில், இந்த ஆற்றல் *ஸ்வாதா* (சொந்த சக்தி) என்று அழைக்கப்பட்டது. ஆனால் பின்னர், மாற்றத்தின் யதார்த்தமே கேள்விக்குறியாகியது. இருப்பினும், உபநிடதங்களும் சம்க்யர்களும், வியத்தகு மாற்றம் ஒரு மாயையா அல்லது உண்மையானதா என்பதில் வேறுபட்டிருந்தாலும், சம்க்யா ஏற்றுக்கொண்டனர். சவதம் மற்றும் சத்கார்யவதம் ஆகியவை முறையான மற்றும் பொருள் சார்ந்த காரணத்தின் இயற்கையின் பங்கிற்கு திறமையான காரணத்தைத் தாண்டி செல்கின்றன. பௌத்தர்களின் பிரதிட்டியசமுத்தபதம் ஒரு நேரியல் அல்லாத காரணத்தை குறிக்கிறது-*பச்சயா-நாமரூப* பக்கயா என்ற வார்த்தையின் பொருள் ஆதரவு, மேலும் இது ஒருதலைப்பட்ச சக்தியின் அடிப்படையில் அல்ல, உறவின் அடிப்படையில் காரணத்தை வழங்குகிறது. பௌத்தர்கள் அனைத்து உறவுகளின் முறைகளும் சாதாரண முக்கியத்துவம் வாய்ந்தவை என்று கருதுகின்றனர். .
# சத்கார்யவாதா

## வேதாந்த விளக்கம்

சண்டோக்ய உபநிஷத் III.19 மற்றும் தைத்திரிய உபநிஷத் II. 7 ஆகியவற்றிலிருந்து, ஆசாத் ('அல்லாதது') என்று அழைக்கப்படும் கர்ப்பிணி மற்றும் வேறுபடுத்தப்படாத குழப்பத்திலிருந்து தோன்றியதாகத் தெரிகிறது, ஆனால் பிராமணர்கள் படைப்பை சாதத்தின் மாற்றம் என்று விவரிக்கிறார்கள், இது ஆள்மாறாட்டமான சுருக்க யதார்த்தம் (தைத்திரிய உபநிடதம் II. i. அல்லது தனிப்பட்ட படைப்பாளராக (பிரஸ்ன உபநிடதம் I. 4. ஸாத்கார்யவதா படைப்பை பரினாமாஃ 4: (பிரம்மனின் 'மாற்றம்') விகாரா (பிரம்ம சூத்திரங்கள்  
அஜதிவதாவை ஆதரிக்கும் கௌதாபாதா, மித்யா ('தவறானது', 'உண்மையற்றது' விளைவு ஒரு மித்யா தோற்றத்தைக் கொண்டுள்ளது என்று கூறுகிறார்-இது ஒரு உண்மையான தோற்றம் அல்ல. எனவே, சங்கரரின் சீடரான தொட்டாச்சாரியார், ஸ்ருதி ஸ்லோகம் 151 இல் குறிப்பிடுகிறார்-மனதுடன் தொடங்கி, உலகம் எப்படியாவது முந்தைய இருப்பு அல்லது இல்லாததன் படி உருவாகிறது என்று ஒருவர் நினைத்தாலும் (விளைவின் விளைவு) அது உண்மை அல்ல, ஏனெனில் ஸ்ருதி அது உண்மையல்ல என்று அறிவித்துள்ளது.  
வேதாந்தத்தின் கூற்றுப்படி, பிராமணன், எப்போதும் இருக்கும் இரட்டை அல்லாத உருவம் அமர்ந்திருந்தது, ஆனால் நித்திய பொருள் மற்றும் அறியப்பட வேண்டிய பொருள் அல்ல, மகிழ்ச்சியின் ஒரே ஆதாரம் (*ராசா*) ஒரு அல்லாத உருவம் மகிழ்ச்சியின் ஆதாரமாக இருக்க முடியாது. பிரம்மம் படைப்புக்கு காரணம். சாகுணா பிராமணன் அல்லது ஈஸ்வரர் என்ற முறையில், தொடக்கமில்லாத மாயையின் சக்தியுடன், அவர் இந்த படைப்பை உருவாக்குகிறார், இது தொடக்கமில்லாதது, அதை உள்ளே உள்ள இறைவனாக கட்டுப்படுத்துகிறது மற்றும் ஆளுகிறது. மாயா என்பது மூன்று குணங்களால் ஆன பிராக்கிர்த்தி. சங்கரர் படைப்பு என்பது பெயர்கள் மற்றும் வடிவங்களின் வெளிப்பாடு மட்டுமே என்று கூறுவதற்கு சத்கார்யவாதத்தை விரிவுபடுத்துகிறார்-தீர்மானிக்கப்படாதவராக மாறுவதன் மூலம் *மாயா* இணைந்து தீர்மானிக்கப்படுகிறது, இல்லையெனில் உலகம் உண்மையற்றது-அகௌஸ்மிக் அணுகுமுறை படைப்பை பிரம்மத்தின் மீது ஒரு மேல்நிலைப்படுத்துவதாகக் காட்டுகிறது, அதேசமயம் அகநிலை அணுகுமுறையின்படி பன்முகத்தன்மையின் தனித்துவமான உலகம் உண்மையற்றதாகும், வெறும் கனவு.  
சங்கரர் அசத்கர்யவாதத்திற்கு எதிராக சதகர்யவாதத்தை ஆதரிக்கிறார், ஆனால் விவர்தவாதத்தின் வெளிச்சத்தில் பரினமாவதாவத்திலிருந்து வேறுபடுகிறார், அவர் எல்லையற்ற மற்றும் நித்தியத்தை மனித அபிலாஷைகளின் குறிக்கோளாக கருதுகிறார், பரமார்த்த மற்றும் வ்யவாஹாராவை வேறுபடுத்துகிறார், மேலும் முந்தையது காலமற்றது என்றும் பிந்தையது, அடிப்படையில் நிரந்தரமற்றது மற்றும் ஆதாரமற்றது என்றும் ஒப்புக்கொள்கிறார், இருப்பினும் அனுபவபூர்வமான விஷயங்கள் மற்றும் காரணத்தன்மை பற்றிய பகுப்பாய்வில் வேறுபடுகிறது. ஸ்ருதி பிரராப்தாவைப் பற்றி ஒரு அனுபவக் கண்ணோட்டத்தில் பேசுகிறார் என்று அவர் கூறுகிறார், பிரராப்தா தோற்றத்திற்காக ஏற்றுக்கொள்ளப்படுகிறது (அல்லது பிறப்பு என்பது உயிரினங்களின் வேறுபாடுகள் போன்றவற்றைக் கணக்கிடுவதாகும், இது வேறுவிதமாக உருவாக்க முடியாது. அதே சூழலில், சங்கரரின் கண்ணோட்டத்தை எதிர்க்கும் விஷிஷ்டத்வைதத்தின் ஆதரவாளரான இராமானுஜர் தனது வேதார்த்தசக்ரமத்தில் படைப்பை இவ்வாறு வரையறுக்கிறார்-உயிருள்ள மற்றும் உயிரற்ற உயிரினங்களால் உருவாக்கப்பட்ட பிரம்மன், அவரது மொத்த வடிவத்தில் பெயர்கள் மற்றும் வடிவங்களின் வேறுபாடுகளால் பிரிக்கப்படுகிறார், இதன் விளைவாக முன்வைக்கப்படுகிறார்-இந்த பிராமணனின் பிளவுபட்ட மற்றும் மொத்த நிலை படைப்பு என்று அழைக்கப்படுகிறது.
# சத்கார்யவாதா

## சம்க்யா வரையறை

சத்கார்யவடா என்பது முன்பே இருந்த விளைவின் சம்க்ய கோட்பாடாகும், இதன் விளைவு ஏற்கனவே அதன் பொருள் காரணத்தில் உள்ளது, எனவே, படைப்பின் செயல்பாட்டில் புதிதாக எதுவும் கொண்டு வரப்படவோ உற்பத்தி செய்யவோ இல்லை. யோகா பள்ளியுடன் தொடர்புடைய இந்தக் கோட்பாடு, உதலக அருணியின் (சண்டோக்யா உபநிஷத் <ஐடி1]) 'கணிசமான' மற்றும் 'நித்தியவாதம்' ஆகியவற்றின் முறையான வெளிப்பாடாகும். ஈஸ்வராகிருஷ்ணர் தனது சம்க்யகாரிகா (ஸ்லோகம் 9:9)  
:: असदकर्णाद् उपादान ग्रहणात् सर्वसम्भवाभावात् |
:: शक्तस्य शक्यकर्णात् कारणभावाच्च सत्कार्यम् ||  
விளைவு அதன் பொருள் காரணத்தில் முன்பே இருக்க வேண்டிய ஐந்து காரணங்களை வழங்குகிறது--உற்பத்தி செய்ய முடியாதது, உபாதனா கிரஹனாட்-விளைவுக்கு ஒரு பொருள் காரணம் தேவைப்படுகிறது, சர்வசம்பவபத்-எல்லாவற்றிலிருந்தும் எல்லாம் எழுவதில்லை, தி -காரணம் அதன் திறனுடன் ஒத்ததை மட்டுமே உருவாக்குகிறது மற்றும் ஈ. -விளைவு காரணத்தின் தன்மையைக் கொண்டுள்ளது.  
சம்க்யப் பள்ளியைப் பின்பற்றுபவர்கள், ('விளைவு') 'சாத்' ('இருப்பது') என்று கருதுகின்றனர், இது காரகவ்யபாரத்திற்கு முன்பே ('காரண செயல்பாடு') ('வெளிப்படையானது') ('வெளிப்படுத்தப்படாத நிலை') என்று மொழிபெயர்க்கிறது. சம்க்யர்கள் பரினாமா-வடாவை ஆதரிக்கின்றனர், காரணம் தொடர்ந்து தன்னை நடைமுறைக்கு மாற்றுகிறது. அவர்கள் இரண்டு நித்திய யதார்த்தங்களை ஆதரிக்கின்றனர், பிராக்டிராணி மற்றும் புருஷ-புருஷனின் அனுமானத்திற்கான ஐந்து மடங்கு தர்க்கம் (சம்க்யகாரிகா <ஐடி1] -  
:: हेतुमद् अनित्यमव्यापि सक्रियमनेकमाश्रितं लिङ्गम् |
:: सावयवं परतन्त्रं व्यक्तं विपरीतमव्यक्तम् ||  
பிரகிருதியும் அதன் பரிணாமங்களும் அனைத்தும் சுயத்தின் நோக்கத்திற்கு சேவை செய்கின்றன, இது நனவாகும், பிரகிருதி மூலம் சேவை செய்யப்படும் சுயமானது மூன்று குணங்களால் ஆன எல்லாவற்றிலிருந்தும் வேறுபட்டதாக இருக்க வேண்டும், அனுபவங்கள் தூய்மையான நனவின் ஒரு ஆழ்நிலை செயற்கை ஒற்றுமையை அறிவுக்கான அனைத்து அனுபவங்களையும் ஒருங்கிணைக்க பரிந்துரைக்கின்றன, சுயத்தின் இருப்பை முன்கூட்டியே கருதுகிறது, உடல் பிரபஞ்சத்திற்கு அதை அனுபவிக்க ஒரு உணர்திறன் கொண்ட புருஷன் தேவை, மேலும் பிரகிருத்திலிருந்து தப்பிக்க விருப்பம் உள்ளது (*சம்க்யகாரிகா* <ஐடி 1).
# சத்கார்யவாதா

## எதிர்ப்பு

அசத்கர்யவாதம் அரம்பவாதம் அல்லது புதிய தொடக்கம் என்றும் அழைக்கப்படுகிறது. நியாயா மற்றும் வைசேஷிகர்களால் ஏற்றுக்கொள்ளப்பட்ட காரணத்தன்மை குறித்த அசத்கர்யவாத பார்வைக்கு எதிராக, சம்க்யர்கள், விளைவு முற்றிலும் புதியதாக இருந்தால், எந்த வடிவத்திலும் முன் இருப்பு இல்லாமல் இருந்தால், ஒருவர் இருப்பின் உற்பத்தியை ஏற்றுக்கொள்ள வேண்டும், அது சாத்தியமில்லை. ஆனால் சங்கரர் சம்க்ய வாதத்தை கேள்வி எழுப்புகிறார், அவர் கேட்கிறார்-விளைவு உண்மையில் முன்பே இருந்தால், உண்மையான மாற்றம் எப்படி இருக்க முடியும்?
# காந்தாரா-அத்தியாயம் 1

***காந்தாரா: அத்தியாயம் 1*** (*Kantara: Chapter* 1) என்பது என்பது 2025 ஆம் ஆண்டு வெளியான கன்னட மொழி காவிய கனவுருப்புனைவு அதிரடித் திரைப்படம். இது கதம்பர் வம்ச ஆட்சியின் போது நடந்த ஒரு கதையை ரிஷப் ஷெட்டி எழுதி இயக்கியிருக்கிறார். மேலும், 2022 ஆம் ஆண்டு வெளியான காந்தாரா திரைப்படத்தின் முன்பகுதியான இந்தக் கதை, முதல் படத்தில் அறிமுகப்படுத்தப்பட்ட பாரம்பரியம் மற்றும் மூதாதையர் மோதலின் தோற்றத்தை ஆழமாக ஆராய்கிறது. இப்படத்தில் இந்தப் படத்தில் ஜெயராம், ருக்மணி வசந்த் மற்றும் குல்சன் தேவையா ஆகியோருடன் “காடுபெட்டு சிவன்” பாத்திரத்தில் ரிஷப் ஷெட்டி நடித்துள்ளார்.  
2023 நவம்பரில் படப்பிடிப்பு தொடங்கியது. 2025 ஆம் ஆண்டின் இறுதியில் படத்தை வெளியிட திட்டமிடப்பட்டுள்ளது. படத்தின் முன்னோட்டம் 27 நவம்பர் 2023 அன்று வெளியிடப்பட்டது விளம்பர பதாகையை கானி ஸ்டுடியோ வடிவமைத்துள்ளது. படத்திற்கு ஒலிப்பதிவு மற்றும் பின்னணி இசையை பி. அஜனீஷ் லோக்நாத் மேற்கொண்டுள்ளார்.
# காந்தாரா-அத்தியாயம் 1

## ஒலிப்பதிவு

காந்தாரா படத்திற்கு இசையமைத்த பி. அஜனீஷ் லோக்நாத் இப்படத்திற்கும் இசையமைத்துள்ளார்.
# காந்தாரா-அத்தியாயம் 1

## வெளியீடு

காந்தாரா: அத்தியாயம் கன்னடம், இந்தி, தெலுங்கு, தமிழ், மலையாளம், பெங்காலி மற்றும் ஆங்கில மொழிகளில் அக்டோபர் 2, 2025 அன்று உலகளவில் திரையரங்குகளில் வெளியிடப்பட்டது.  
இந்தப் படம் தற்போது எல்லா காலத்திலும் அதிக வசூல் செய்த நான்காவது கன்னட படமாகவும், 2025 ஆம் ஆண்டில் அதிக வசூல் செய்த இரண்டாவது கன்னட படமாகவும் உள்ளது.
# காந்தாரா-அத்தியாயம் 1

## மேலதிக ஊடக சேவை

மேலதிக ஊடக சேவை நிறுவனமான அமேசான் பிரைம் வீடியோ படத்தின் உரிமையை வாங்கியுள்ளது.
# சப்தமி கௌடா

**சப்தமி கௌடா** (*Sapthami Gowda*) ஓர் இந்திய நடிகை ஆவார். இவர் முதன்மையாக கன்னடத் திரைப்படங்களில் பணியாற்றுகிறார். 2020 ஆம் ஆண்டு துனியா சூரி இயக்கிய *பாப்கார்ன் மங்கி டைகர்* திரைப்படத்தின் மூலம் நடிகையாக அறிமுகமானார். 2022 இல் ரிஷப் ஷெட்டி இயக்கிய காந்தாரா படத்தில் *லீலா*வாக நடித்ததற்காக அறியப்பட்டார்.
# சப்தமி கௌடா

## ஆரம்ப கால வாழ்க்கை

பெங்களூரில் பிறந்த சப்தமி, நீச்சற் போட்டிகளில் போட்டியிட்டு பல பதக்கங்களை வென்றுள்ளார்.
# சப்தமி கௌடா

## தொழில்

இயக்குநர் துனியா சூரி இயக்கத்தில் 2020 ஆம் ஆண்டு வெளியான கன்னடத் திரைப்படமான *பாப்கார்ன் மங்கி டைகர்* திரைப்படத்தில் சப்தமி கௌடா நடிகர் தனஞ்சயாவிற்கு நாயகியாக அறிமுகமானார். படம் பார்வையாளர்களிடமிருந்து கலவையான விமர்சனங்களைப் பெற்றது. இருப்பினும் இவரது நடிப்பு பாராட்டப்பட்டது. பின்னர் பரபரப்பூட்டும் திரைப்படமான காந்தாராவில் லீலாவாக நடித்தார். இப்படத்தில் இவரது கிராமத்து பெண்ணின் பாத்திரம் பாராட்டப்பட்டது.  
2023 ஆம் ஆண்டு விவேக் அக்னிஹோத்திரி இயக்கிய *தி வாக்சின் வார்* திரைப்படத்தின் மூலம் பாலிவுட்டில் அறிமுகமானார்.  
சந்தோஷ் ஆனந்த்ராம் இயக்கி வரும் *யுவா* என்ற கன்னடத் திரைப்படத்தில் அறிமுக நடிகர் யுவ ராஜ்குமாருடன் ( ராகவேந்திர ராஜ்குமாரின் மகன்) நடித்து வருகிறார். மேலும், அபிஷேக் அம்பரீஷுடன் இணைந்து எஸ். கிருஷ்ணா இயக்கி வரும் 'காளி' படத்திலும் நடிக்கிறார்.
# சப்தமி கௌடா

## பிற பணிகள்

கர்நாடக அரசின் "நன்னா மைத்ரி" திட்டத்தின் தூதராக சப்தமி நியமிக்கப்பட்டுள்ளார். இது கர்நாடகா முழுவதும் உள்ள இளம்பெண்களுக்கு மாதவிடாய் கோப்பைகளை விநியோகிக்க உதவுகிறது. பார்வையற்றோருக்கான சமர்த்தனம் அறக்கட்டளையால் ஏற்பாடு செய்யப்பட்ட பார்வையற்றோருக்கான துடுப்பாட்டம் 2022 இன் 3வது இருபது20 உலகக் கோப்பைப் பதிப்பிற்கான விளம்பரத் தூதராகவும் இவர் நியமிக்கப்பட்டார்.
# முருந்தா சுரங்கம்

**முருந்தா சுரங்கம்** (*Muruntau mine*, uz: Muruntov koni) என்ற தங்கச் சுரங்கம், உசுபெக்கிசுத்தான் நாட்டின் பெரிய தங்கச் சுரங்கமாகும், உலகின் பெரிய தங்கச்சுரங்கங்களில் இதுவும் ஒன்றாகும். இந்நாட்டின் ஆட்சிப் பகுதியான, நவோய் பிராந்தியத்தில் உள்ள கிசில்கும் பாலைவனம் உள்ளது. இதற்கு தென்மேற்குப் பகுதியில் முருந்தா மலைகள் உள்ளன. அங்கு இந்த சுரங்கம் இருப்பதால், இப்பெயர் பெற்றது. இச்சுரக்கத்தில் அளவு தங்கம் இருப்பதாகக் கணக்கிடப்பட்டுள்ளது.  
1958 ஆம் ஆண்டு இச்சுரங்கம் கண்டறியப்பட்டது. தங்கம் தோண்டி எடுக்கும் பணி, சூலை 21, 1969 ஆம் ஆண்டு தொடங்கியது. நவோய் சுரங்க நிறுவனம் (Navoi Mining and Metallurgy Combinat) இந்த சுரங்கத்தினை மேலாண்மை செய்கிறது.
# முருந்தா சுரங்கம்

## பொதுவான தகவல்கள்

இந்தோனேசியாவில் உள்ள கிராசுபெர்க்கு(Grasberg) நிறுவனம், உலகின் தங்கத் தயாரிப்பில் முதலிடம் வகிக்கிறது. இரண்டாம் நிலையில் 'சராப்சான்' (Zarafshan) தங்கச் சுரங்கமுள்ளது. இந்த தங்க சுரங்கப்பணியால், இந்நிறுவனம் உலகின் மிகப்பெரிய தங்கம் தோண்டும் சுரங்கத்தினை பரப்பளவில் பெற்றுள்ளது. இதன் நீளம் 3.5&nbsp;கி.மீ., அகலம் - 2.7&nbsp;கி.மீ., ஆழம் - 600 மீ. ஆகும்.  
2001 ஆம் ஆண்டு கணக்கெடுப்பின் படி,53 டன்கள் ஒவ்வொரு வருடமும் எடுக்கப்பட்டது. 2014 ஆம் ஆண்டு 61 டன்களாக எடுத்தனர். 2007 ஆம் கணக்கெடுப்பின் படி, தங்க எச்சங்கள் கையிருப்பு 1,750 டன்கள் ஆகும்.
# கசுபாசோ

**கசுபாசோ** (*gazpacho*, ) அல்லது *gaspacho* , ஆங்கிலம்: *Andalusian gazpacho*) என்பது குளிர்ச்சி நிலையில் சுவைக்கக் கூடிய சூப் ஆகும். இதில் வேக வைக்காத காய்கறித் துண்டுகள் கலந்து இருக்கும். இந்த சூப், தெற்கு ஐபீரிய மூவலந்தீவு, அதனைச்சுற்றியுள்ள இடங்களில் இருந்து தோன்றியதென்பர். இந்த சூப் எசுப்பானியத்தில் பரவலாக உண்ணப்படுகிறது. போர்த்துக்கல் நாட்டில் இது வெயிற்காலத்தில் மிகவும் விரும்பி குளிர்ச்சிக்காக சுவைக்கப்படுகிறது. இதில் பல்வேறு வகைகள் தயாரிக்கப்படுகின்றன. அதில் ஒன்றாக அசோபிலான்கோவைச் சொல்லலாம்.
# கசுபாசோ

## தயாரிப்பு முறை

இதில் ரொட்டி, தக்காளி, வெள்ளரி, வெங்காயம், குடை மிளகாய், பூண்டு, இடலை எண்ணைய், புளிங்காடி, நீர், உப்பு ஆகிய கலந்து செய்யப்படுகிறது.. இந்தாட்டின் வடபகுதியில் சீரகம் கலந்தும் செய்வர்.
# பட்டியலிடப்பட்ட பகுதிகள்

**அட்டவணைப்படுத்தப்பட்ட பகுதிகள்** என்பது இந்தியாவில் உள்ள பழங்குடியின மக்கள் அதிகம் உள்ள பகுதிகளாகும், இது ஒரு சிறப்பு நிர்வாக பொறிமுறைக்கு உட்பட்டது இதில் மத்திய அரசு அப்பகுதியில் உள்ள பட்டியல் பழங்குடியினரின் கலாச்சார, பொருளாதார நலன்களைப் பாதுகாப்பதில் நேரடிப் பங்கு வகிக்கிறது. பகுதிகளை உருவாக்கி நிர்வகிப்பதற்கான அதிகாரத்தை இந்திய அரசியலமைப்பின் ஐந்தாவது மற்றும் ஆறாவது அட்டவணைகள் வழங்குகிறது.
# பட்டியலிடப்பட்ட பகுதிகள்

## ஐந்தாவது அட்டவணை பகுதி

ஐந்தாவது அட்டவணை ஆந்திரப் பிரதேசம், தெலுங்கானா, குசராத்து, சார்க்கண்டு, சத்தீசுகர், இமாச்சலப் பிரதேசம், மத்தியப் பிரதேசம், மகாராட்டிரம், ஒடிசா, இராசத்தான் ஆகிய மாநிலங்களில் பழங்குடியின நலன்களைப் பாதுகாக்கிறது. ஐந்தாவது அட்டவணைப் பகுதிகளில், மாநில ஆளுநருக்கு மாநில அரசாங்கத்திற்கு உத்தரவுகளை வழங்குதல் மற்றும் மத்திய அல்லது மாநில சட்டமன்றத்தின் செயல்களின் விளைவைக் கட்டுப்படுத்துதல் உள்ளிட்ட பகுதிகளில் பழங்குடி மக்களைப் பொறுத்தவரை சிறப்புப் பொறுப்புகள் உள்ளன.
# பட்டியலிடப்பட்ட பகுதிகள்

## ஆறாவது அட்டவணை பகுதி

ஆறாவது அட்டவணை அசாம், மேகாலயா, திரிபுரா, மிசோரம் ஆகிய மாநிலங்களில் உள்ள பழங்குடியினரின் நலன்களைப் பாதுகாக்கிறது. ஆறாவது அட்டவணை பகுதிகளில், சுயாட்சிக்கு முக்கியத்துவம் கொடுக்கிறது; பழங்குடியின சமூகங்களுக்கு கணிசமான சுயாட்சி வழங்கியுள்ளது, இதில் சட்டங்களை இயற்றும் அதிகாரங்கள், சமூக உள்கட்டமைப்பு மேம்பாட்டிற்காக மத்திய அரசின் நிதியைப் பெறுதல் ஆகியவை அடங்கும். உள்ளூர் கட்டுப்பாட்டை செயல்படுத்த ஆளுநர் மற்றும் மாநிலத்தின் பங்கு பகுதிகளில் குறிப்பிடத்தக்க வரம்புகளுக்கு உட்பட்டது.
# பட்டியலிடப்பட்ட பகுதிகள்

## இவற்றையும் காண்க

- பஞ்சாயத்துகள் (பட்டியலிடப்பட்ட பகுதிகளின் விரிவாக்கம்) சட்டம் 1996
- பட்டியல் சாதியினரும் பட்டியல் பழங்குடியினரும்
# இராசுமசு பலுடன்

**இராசுமசு பலுடன்** (*Rasmus Paludan*, பிறப்பு 2 சனவரி 1982) என்பவர் ஒரு டேனிய-சுவீடிய அரசியல்வாதியும், வழக்கறிஞரும் ஆவார், இவர் ஸ்ட்ராம் குர்சு என்ற வலதுசாரி அரசியல் கட்சியின் நிறுவனரும் அதன் தற்போதைய தலைவரும் ஆவார். இசுலாமிய மதத்தை தடை செய்ய வேண்டும், மேற்கத்தியர் அல்லாதவர்களை டென்மார்க்கில் இருந்து நாடு கடத்தப்பட வேண்டும் போன்ற மிகவும் சர்ச்சைக்குரிய கருத்துக்களுக்காக பலுடன் அறியப்பட்டுள்ளார். இவர் ஒரு தீவிர வலதுசரியாகவும் வலதுசாரி தீவிரவாதியாகவும் அரசியலார்வலர்களாலும் ஊடகங்களாலும் கருதப்படுகிறார்.  
பலுடன் இசுலாமிய விமர்சன நிகழ்வுகளுக்காகவும் ஆர்ப்பாட்டங்களுக்காகவும் அறியப்படுகிறார், இவை பெரும்பாலும் பல முசுலீம் குடியேறியவர்கள் வசிக்கும் நகர்ப்புறங்களில் நிகழ்த்தினார், ஆரம்பத்தில் டென்மார்க்கில் நிகழ்த்தினார். ஆர்ப்பாட்டங்களின் போது, இவர் குர்ஆனை "வேசிகளின் பெரிய நூல்" என்றும், இசுலாத்தை "ஓரினச்சேர்க்கை இசுலாம்" என்றும் அழைத்தார், இவர் குர்ஆனை எரித்து, எச்சில் துப்புவார் நூலில் சிறுநீர் கழிக்க மக்களை ஊக்குவித்தார். பலுடன் தனது ஆர்ப்பாட்டங்களின் காணொளிகளாக பதிவுசெய்து ஸ்ட்ராம் குர்சு கட்சியின் யூடியூப் ஒளிவழித்தடத்தில் பதிவேற்றுவதன் மூலம் குறிப்பாக கவனத்தை ஈர்த்துள்ளார். இனம் அல்லது மதத்தின் அடிப்படையில் தனிநபர்கள் அல்லது குழுக்களுக்கு எதிரான துன்புறுத்தல் மற்றும் வெறுக்கத்தக்க பேச்சுகள் யூடியூப் சமூக வழிகாட்டுதல்கள் தடை செய்கிறது இதன் விளைவாக, 2020 ஆம் ஆண்டில், யூடியூப் நிறுவனத்தால் கட்சி ஒளிவழித்தடம் மூடப்பட்டது. அவர் குர்ஆனை எரித்தது 2022 இல் சுவீடனில் கலவரத்திற்கு வழிவகுத்தது, 2023ல் இவர் நிகழ்த்திய எரிப்பு "ஒரு மகத்தான உலகளாவிய சர்ச்சையை" ஏற்படுத்தியதாகக் கூறப்படுகிறது.  
வழக்கறிஞராக, பலுடன் பத்திரிகைகளின் கவனத்துடன் பல வழக்குகளில் பாதுகாவலராக இருந்துள்ளார். பலுடன் பல வழக்குகளிலும், சட்ட மோதல்களிலும் ஈடுபட்டுள்ளார். 2019 இல், டேனிய இனவெறி விதியை மீறியதற்காக இவருக்கு 14 நாட்கள் நிபந்தனை சிறைத்தண்டனை விதிக்கப்பட்டது. 2021 ஆம் ஆண்டில் இனவெறி மற்றும் இழிவான அறிக்கைகளில் குற்றவாளி எனக் கண்டறியப்பட்டார், 3 மாத சிறைத்தண்டனை நிபந்தனையுடன் பெற்றார், இதில் சோமாலிய பெண்ணுக்கு இழப்பீடு வழங்க வேண்டியிருந்தது.  
பலுடன் தனது செயற்பாட்டிற்காக எதிரான அச்சுறுத்தல்களால் தொடர்ந்து காவல்துறை பாதுகாப்பில் உள்ளார்.
# புத்தூர், திருச்சிராப்பள்ளி

**புத்தூர்** என்பது இந்தியாவில் தமிழ்நாடு மாநிலத்தின் திருச்சிராப்பள்ளி மாவட்டத்திலுள்ள வணிகம் சார்ந்த மக்கள் வசிப்பிடப் பகுதியாகும்.
# புத்தூர், திருச்சிராப்பள்ளி

## அமைவிடம்

புத்தூர் பகுதியானது, திருச்சிராப்பள்ளியில், என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார் உயரத்தில் அமைந்துள்ளது.
# புத்தூர், திருச்சிராப்பள்ளி

## கல்வி

### கல்லூரி

பிஷப் ஹீபர் கல்லூரி என்ற தனியார் கலை மற்றும் அறிவியல் கல்லூரி ஒன்று புத்தூர் பகுதியில் அமைந்துள்ளது.
# புத்தூர், திருச்சிராப்பள்ளி

## மாவட்ட மைய நூலகம்

திருச்சிராப்பள்ளி மாவட்ட மைய நூலகம், புத்தூரில் அமைக்கப்பட்டுள்ளது.
# புத்தூர், திருச்சிராப்பள்ளி

## மருத்துவம்

அண்ணல் காந்தி நினைவு அரசு மருத்துவமனை என்ற பல்நோக்கு அரசு மருத்துவமனை ஒன்று புத்தூரில் கட்டப்பட்டுள்ளது.
# புத்தூர், திருச்சிராப்பள்ளி

## ஆன்மீகம்

### இந்துக் கோயில்

குழுமாயி அம்மன் கோயில் என்ற அம்மன் கோயில் ஒன்று புத்தூரில் கட்டப்பட்டுள்ளது. ஆண்டுதோறும் (ஆட்டுக்) குட்டி குடி திருவிழா என்ற 'மருளாளி என்பவர் ஆட்டுக்குட்டியை கடித்து இரத்தம் குடிக்கும்' திருவிழா புத்தூரில் கோலாகலமாகக் கொண்டாடப்படுகிறது.
# தசால்ட் ஏவியேசன்

**தசால்ட் ஏவியேசன் எஸ்ஏ** ஒரு பிரெஞ்சு இராணுவ வானூர்தி உற்பத்தியாளராகும். இது 1929 ஆம் ஆண்டில் மார்சல் பளோச் என்பவரால் *சொசைட்டி டெஸ் ஏவியன்ஸ் மார்செல் பளோச்* (மார்சல் பளோச் வானூர்தி நிறுவனம்) என்ற பெயரில் நிறுவப்பட்டது. இரண்டாம் உலகப் போருக்குப் பிறகு, மார்சல் பளோச் தனது பெயரை மார்சல் தசால்ட் என்று மாற்றினார், மேலும் நிறுவனத்தின் பெயர் 20 சனவரி 1947 அன்று ஏவியன்ஸ் மார்சல் தசால்ட் (தசால்ட் வானூர்தி நிறுவனம்) என்று மாற்றப்பட்டது.